Udaba Lokuhlelwa Kwemidlalo YePSL LuyavuselelwaEzemidlalo Udaba Lokuhlelwa Kwemidlalo YePSL Luyavuselelwa Zibandlela 11, 2013Ukuthumela umngane ngeEmail Udaba Lokuhlelwa Kwemidlalo YePSL LuyavuselelwaKwazanywa kodwa kwehlula ngoba kungelandlela yokukhupha amanzi enkundleni labazobukela benethwa lizuluWASHINGTON — Inengi kwele Zimbabwe lithi indlela isikhathi semidlalo yenguqu esigabeni saphezulu ese Premier Soccer League ehlelwe ngayo elizweni, esukela ku Mbimbitho kusiya ku Lwezi ngenye yembangela yokuthi amaqembu eZimbabwe anqotshwe ngamanye kuzwekazi le Africa emicintisweni efana leyenkezo ye CAF Confederation.Abadlali baphumula kusukela ngo Mpalakazi kusiya ngoMbimbitho okutshengisa ukuthi bayabe bengalungiselelanga ukudlala imidlalo, yona eqalisa ngo Nhlolanja.Abaqeqetshi bamaqembu enguqu elizweni kanye lengcwethi kwezemidlalo abakhulume leStudio 7 bathi ngabe eleZimbabwe lilandela indlela imidlalo le ehlewa ngayo kwamanye amazwe, eqalisa ngo Ncwabakazi esiyaphela ngo Nkwenkwezi.Kodwa isiphamandla se Premier Soccer League uMnu. Kennedy Ndebele utshele iStudio 7 ukuthi ukuphumula kwamaqembu enguqu kuqondana lesikhathi sezulu esibangela ukuthi kubenzima ukuqhuba imidlalo yenguqu.Uthi akulandlela yokukhupha amanzi enkundleni zokudlalela umdlalo wenguqu nxa izulu lisina, kukanti labazobukela limidlalo benganethwa lizulu ngoba kungekho okukubavikela.UOmega Sibanda, ingcwethi kwezemidlalo utshele uSithandekile Mhlanga weStudio 7 ukuthi eleZimbabwe lake lazama ukulandela amanye amazwe ukuhlela imidlalo le kodwa kwehlula ngenxa yezulu.Ingxoxo LoOmega Sibandahttps://www.voandebele.com/a/2214903.html
